CELEX: 32015D1290
Language: fi
Date: 2015-07-23 00:00:00
Title: Komission täytäntöönpanopäätös (EU) 2015/1290, annettu 23 päivänä heinäkuuta 2015, Buglossoides arvensis -kasvin siemenistä saatavan jalostetun öljyn markkinoille saattamisen sallimisesta elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla C(2015) 4961)

28.7.2015   
            
            
               FI
            
            
               Euroopan unionin virallinen lehti
            
            
               L 198/22
            
         KOMISSION TÄYTÄNTÖÖNPANOPÄÄTÖS (EU) 2015/1290,
   annettu 23 päivänä heinäkuuta 2015,
   
      Buglossoides arvensis -kasvin siemenistä saatavan jalostetun öljyn markkinoille saattamisen sallimisesta elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   
      
         (tiedoksiannettu numerolla C(2015) 4961)
      
   
   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Technology Crops International esitti 25 päivänä kesäkuuta 2013 Yhdistyneen kuningaskunnan toimivaltaisille viranomaisille hakemuksen Buglossoides arvensis -kasvin siemenistä saatavan jalostetun öljyn saattamisesta markkinoille elintarvikkeiden uutena ainesosana.
            
         
               (2)
            
            
               Yhdistyneen kuningaskunnan toimivaltainen elintarvikkeiden arviointielin antoi 6 päivänä tammikuuta 2014 ensiarvioraporttinsa. Raportissa tultiin siihen tulokseen, että kyseinen Buglossoides arvensis -kasvin siemenistä saatava jalostettu öljy täyttää asetuksen (EY) N:o 258/97 3 artiklan 1 kohdassa uuselintarvikkeille asetetut arviointiperusteet.
            
         
               (3)
            
            
               Komissio toimitti ensiarvioraportin muille jäsenvaltioille 21 päivänä tammikuuta 2014.
            
         
               (4)
            
            
               Asiasta esitettiin perusteltuja muistutuksia asetuksen (EY) N:o 258/97 6 artiklan 4 kohdan ensimmäisessä alakohdassa asetetussa 60 päivän määräajassa.
            
         
               (5)
            
            
               Komissio pyysi 11 päivänä kesäkuuta 2014 Euroopan elintarviketurvallisuusviranomaista, jäljempänä ’EFSA’, tekemään arvioinnin Buglossoides arvensis -kasvin siemenistä saatavan jalostetun öljyn käytöstä elintarvikkeiden uutena ainesosana asetuksen (EY) N:o 258/97 mukaisesti.
            
         
               (6)
            
            
               EFSA totesi 5 päivänä helmikuuta 2015 antamassaan tieteellisessä lausunnossa ”Scientific Opinion on the safety of refined Buglossoides oil as a novel food ingredient” (2), että Buglossoides arvensis -kasvin siemenistä saatava jalostettu öljy on turvallista ehdotetuissa käyttötarkoituksissa ja ehdotetuilla käyttötasoilla.
            
         
               (7)
            
            
               Euroopan parlamentin ja neuvoston direktiivissä 2002/46/EY (3) vahvistetaan ravintolisiä koskevat vaatimukset. Euroopan parlamentin ja neuvoston asetuksessa (EY) N:o 1925/2006 (4) säädetään vaatimuksista, jotka koskevat vitamiinien, kivennäisaineiden ja eräiden muiden aineiden lisäämistä elintarvikkeisiin. Komission direktiivissä 1999/21/EY (5) vahvistetaan erityisiin lääkinnällisiin tarkoituksiin tarkoitettuja ruokavaliovalmisteita koskevat vaatimukset. Komission direktiivissä 96/8/EY (6) säädetään vaatimuksista, jotka koskevat laihdutukseen tarkoitettuja vähäenergiaisia elintarvikkeita. Buglossoides arvensis -kasvin siemenistä saatavan jalostetun öljyn käytölle olisi annettava lupa rajoittamatta mainittujen säädösten vaatimuksia.
            
         
               (8)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   
      Buglossoides arvensis -kasvin siemenistä saatavaa jalostettua öljyä, sellaisena kuin se on määritelty liitteessä I, voidaan saattaa markkinoille unionissa elintarvikkeiden uutena ainesosana määriteltyihin käyttötarkoituksiin ja liitteessä II vahvistettujen enimmäismäärien mukaisesti, sanotun kuitenkaan rajoittamatta direktiivin 2002/46/EY, asetuksen (EY) N:o 1925/2006, direktiivin 1999/21/EY ja direktiivin 96/8/EY erityisten säännösten soveltamista.
   2 artikla
   Tällä päätöksellä sallittavaa Buglossoides arvensis -kasvin siemenistä saatavaa jalostettua öljyä sisältävän elintarvikkeen pakkausmerkinnöissä käytettävä nimitys on ”jalostettu Buglossoides-öljy”.
   3 artikla
   Tämä päätös on osoitettu yritykselle Technology Crops International, 7996 North Point Blvd Winston Salem, NC 27106, Yhdysvallat.
   
      Tehty Brysselissä 23 päivänä heinäkuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  EFSA Journal 2015; 13(2):4029.
   
      (3)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).
   
      (4)  Euroopan parlamentin ja neuvoston asetus (EY) N:o 1925/2006, annettu 20 päivänä joulukuuta 2006, vitamiinien, kivennäisaineiden ja eräiden muiden aineiden lisäämisestä elintarvikkeisiin (EUVL L 404, 30.12.2006, s. 26).
   
      (5)  Komission direktiivi 1999/21/EY, annettu 25 päivänä maaliskuuta 1999, ruokavaliovalmisteista erityisiin lääkinnällisiin tarkoituksiin (EYVL L 91, 7.4.1999, s. 29).
   
      (6)  Komission direktiivi 96/8/EY, annettu 26 päivänä helmikuuta 1996, laihdutukseen tarkoitetuista vähäenergiaisista elintarvikkeista (EYVL L 55, 6.3.1996, s. 22).
   
      LIITE I
      
         
            BUGLOSSOIDES ARVENSIS -KASVIN SIEMENISTÄ SAATAVAN JALOSTETUN ÖLJYN KOOSTUMUS
      
      
         Kuvaus: Jalostettu Buglossoides-öljy uutetaan kasvin Buglossoides arvensis (L.) I.M.Johnst. siemenistä.
      
                  Koe
               
               
                  Erittely
               
            
                  Alfalinoleenihappo
               
               
                  Vähintään 35 painoprosenttia rasvahappojen kokonaismäärästä
               
            
                  Stearidonihappo
               
               
                  Vähintään 15 painoprosenttia rasvahappojen kokonaismäärästä
               
            
                  Linolihappo
               
               
                  Vähintään 8 painoprosenttia rasvahappojen kokonaismäärästä
               
            
                  Transrasvahapot
               
               
                  Enintään 2 painoprosenttia rasvahappojen kokonaismäärästä
               
            
                  Happoarvo
               
               
                  Enintään 0,6 mg KOH/g
               
            
                  Peroksidiluku
               
               
                  Enintään 5 meq O2/kg
               
            
                  Saippuoitumaton aines
               
               
                  Enintään 2 %
               
            
                  Proteiinipitoisuus (kokonaistyppi)
               
               
                  Enintään 10 μg/ml
               
            
                  Pyrrolitsidiinialkaloidit
               
               
                  Ei havaittavissa kun havaintoraja on 4 μg/kg
               
            
   
      LIITE II
      
         
            BUGLOSSOIDES ARVENSIS -KASVIN SIEMENISTÄ SAATAVAN JALOSTETUN ÖLJYN SALLITUT KÄYTTÖTARKOITUKSET
      
      
                  Elintarvikeryhmä
               
               
                  Stearidonihapon enimmäismäärä
               
            
                  Maitotuotteet ja maitotuotteita jäljittelevät tuotteet
               
               
                  250 mg/100 g;
                  75 mg/100 g juomissa
               
            
                  Juusto ja juustotuotteet
               
               
                  750 mg/100 g
               
            
                  Voi ja muut rasva- ja öljyemulsiot, myös levitteet (ei ruoan valmistukseen tai paistamiseen)
               
               
                  750 mg/100 g
               
            
                  Aamiaisviljatuotteet
               
               
                  625 mg/100 g
               
            
                  Direktiivissä 2002/46/EY määritellyt ravintolisät, paitsi imeväisille ja pikkulapsille tarkoitetut ravintolisät
               
               
                  500 mg valmistajan suosittelemaa päiväannosta kohden
               
            
                  Direktiivissä 1999/21/EY määritellyt erityisiin lääkinnällisiin tarkoituksiin tarkoitetut ruokavaliovalmisteet, paitsi imeväisille ja pikkulapsille tarkoitetut ruokavaliovalmisteet
               
               
                  Niiden henkilöiden ravitsemuksellisten erityisvaatimusten mukaisesti, joille tuotteet on tarkoitettu
               
            
                  Direktiivissä 96/8/EY määritellyt laihdutukseen tarkoitetut vähäenergiaiset elintarvikkeet
               
               
                  250 mg/ateriankorvike